बार्सिलोनाको हार क्रम रोकियो
बार्सिलोनाले स्पेनी ला लिगामा आइतबार रियल मार्लोकालाई २–१ ले हरायो र सबै खाले प्रतियोगिताको घरमा भएको खेलमा लगातार तेस्रो हारको क्रमलाई रोक्यो । बार्सिलोनाले क्लब इतिहासमै नु क्याम्पमा लगातार चार खेल गुमाएको छैन ।
काठमाडौँ — बार्सिलोनाले स्पेनी ला लिगामा आइतबार रियल मार्लोकालाई २–१ ले हरायो र सबै खाले प्रतियोगिताको घरमा भएको खेलमा लगातार तेस्रो हारको क्रमलाई रोक्यो । बार्सिलोनाले क्लब इतिहासमै नु क्याम्पमा लगातार चार खेल गुमाएको छैन ।मार्लोकामाथिको जितमा बार्सिलोनाका लागि मेम्फिस डेपे र सर्जियो बुस्क्वेटले गोल गरे । खेल सकिन अगाडि एन्टोनियो राइलोले एक गोल फर्काए । यो जितपछि ज्याभीको बार्सिलोना लिग तालिकाको दोस्रो स्थानमा उक्लेको छ ।उसको ६६ अंक भएको छ ।मार्लोका भने रेलिगेसन क्षेत्रबाट ठीकमाथि १६ औं स्थानमा छ । आइतबारका अन्य खेलमा एल्चे र ओसासुना, ग्रेनेडा र सेल्टा भिगो तथा रायो भाल्कानो र रियल सोसिडाडले समान १–१ को बराबरी खेले । 